stanford-oval/wikipedia huggingface dataset:
บีตส์ อิเล็กทรอนิกส์

| --- | --- |

ประเภท: อุปกรณ์อิเล็กทรอนิกส์
อุตสาหกรรม: ระบบเสียง
ก่อตั้ง: พ.ศ. 2551
ผู้ก่อตั้ง: ดร. เดร 
สำนักงานใหญ่: ซานตามอนิกา, รัฐแคลิฟอร์เนีย
พื้นที่ให้บริการ: ทั่วโลก
บุคลากรหลัก: ดร. เดร (ผู้ร่วมก่อตั้ง)  จิมมี ไอโอวีน (กรรมการผู้จัดการ, ผู้ร่วมก่อตั้ง) ลุก วูด (ประธาน, ประธานเจ้าหน้าที่ปฏิบัติการ)
ผลิตภัณฑ์: หูฟัง อุปกณ์ด้านเสียง และอุปกรณ์เสริม
รายได้: 350 ล้านดอลลาร์สหรัฐ (พ.ศ. 2554) 
เจ้าของ: แอปเปิล
พนักงาน: 150 คน
เว็บไซต์: beatsbydre.com
บีตส์ อิเล็กทรอนิกส์ (อังกฤษ: Beats Electronics, LLC) เป็นบริษัทผลิตอุปกรณ์ด้านเสียง และอุปกรณ์เสริมต่าง ๆ มีสำนักงานใหญ่ตั้งอยู่ที่ซานตาโมนิกา รัฐแคลิฟอร์เนีย สหรัฐอเมริกา ก่อตั้งโดย อังเดร "ดร. เดร" ยัง และค่ายเพลงอินเตอร์สโกปเกฟเฟน เอแอนด์เอ็ม ซึงผลิตอุปกรณ์ภายใต้ชื่อ บีตส์ บาย ดร.เดร (Beats by Dr. Dre)
ปัจจุบัน บีตส์ อิเล็กทรอนิกส์ ได้ขายกิจการให้กับ แอปเปิล ไปด้วยมูลค่าสามพันล้านดอลลาร์สหรัฐอเมริกา ซึ่งที่ประชุมผู้ถือหุ้นของทั้งสองบริษัทได้อนุมัติการซื้อขายกิจการอย่างเป็นทางการในเดือนสิงหาคม พ.ศ. 2557 และโอนย้ายพนักงานเข้าเป็นพนักงานของแอปเปิลเต็มตัวตั้งแต่ช่วงปลายปี พ.ศ. 2557 เป็นต้นมา โดย ดร. เดร และ จิมมี ไอโอวีน ได้เข้าเป็นผู้บริหารระดับสูงคนหนึ่งของแอปเปิลด้วยเช่นกัน
แหล่งข้อมูลอื่น

เว็บไซต์ทางการ
| ด ค กอุปกรณ์แอปเปิลตั้งแต่ ค> ศ. 1998 |
| --- | --- |
Consumer desktop/all-in-ones:  eMac  ไอแมค G3  G4  G5  Intel-based  Mac Mini 
Professional tower/desktops:  iMac Pro  Mac Pro  Power Macintosh G3  G4  G4 Cube  G5  Xserve 
Consumer notebooks:  iBook  MacBook 2006–2012  2015–2019  MacBook Air 
Professional notebooks:  MacBook Pro  PowerBook G3  G4 
Consumer electronics:  Apple TV 1st  2nd  3rd  HD  4K  Apple Watch 1st generation  Series 1  Series 2  Series 3  Series 4  Series 5  Series 6  SE  Displays Thunderbolt  Cinema  Studio  Pro Display XDR  HomePod HomePod Mini  iPad 1st  2  3rd  4th  2017  2018  2019  2020  iPad Mini 1st  2  3  4  5th  Air 1st  2  2019  2020  iPad Pro 1st  2nd  3rd  4th  iPod Classic  Photo  Mini  iPod+HP  Shuffle  Nano  Touch  Newton MessagePad  eMate 300 
Smartphones:  iPhone 1st  3G  3GS  4  4S  5  5C  5S  6 / 6 Plus  6S / 6S Plus  SE (1st)  7 / 7 Plus  8 / 8 Plus  X  XS / XS Max  XR  11  11 Pro / Pro Max  SE (2nd)  12 / 12 Mini  12 Pro / Pro Max 
Accessories:  AirPods 1st  2nd  Pro  AirPort Express  Extreme  Time Capsule  AirPower (cancelled)  Earbuds with Remote  Earphones with Remote and Mic  EarPods with Lightning Connector  In-Ear Headphones  iPad Pencil 1st  2nd  Magic Keyboard for iPad  iPod Click Wheel  Nike+  iPhone Stereo Headset  iSight  Keyboard Wireless  Magic  Mouse USB  Pro  Wireless  Mighty  Magic  Magic 2  Remote  Siri Remote  Speakers Hi-Fi  SoundSticks  SuperDrive  Trackpad Magic  Magic 2  USB Modem  Xserve RAID 
 ตัวเอียง  หมายถึงผลิตภัณฑ์ปัจจุบัน ดูเพิ่ม: อุปกรณ์แอปเปิลก่อนปี 1998
บีกานามัยซิน

| --- | --- |

ข้อมูลทางคลินิก
AHFS/Drugs.com: International Drug Names
รหัส ATC: J01GB13 (WHO) 
กฏหมาย
สถานะตามกฏหมาย:  In general: ℞ (Prescription only) 
ตัวบ่งชี้
 ชื่อตามระบบ IUPAC (2S,3R,4S,5S,6R) -4-amino-2-{[(2S,3R,4S,6R) -4,6-diamino-3-{[(2R,3R,4R,5S,6R) -3-amino-6- (aminomethyl) -4,5-dihydroxyoxan-2-yl]oxy}-2-hydroxycyclohexyl]oxy}-6- (hydroxymethyl) oxane-3,5-diol 
เลขทะเบียน CAS: 4696-76-8 N
PubChem CID: 439318
ChemSpider: 388449 Y
UNII: 15JT14C3GI
ChEBI: CHEBI:28098 Y
ChEMBL: CHEMBL176 Y
NIAID ChemDB: 005087
ECHA InfoCard: 100.022.881 
ข้อมูลทางกายภาพและเคมี
สูตร: C18H37N5O10
มวลต่อโมล: 483.51 g/mol g·mol−1
แบบจำลอง 3D (JSmol): Interactive image
 SMILES C1[C@@H]([C@H]([C@@H]([C@H]([C@@H]1N) O[C@@H]2[C@@H]([C@H]([C@@H]([C@H](O2) CO) O) N) O) O) O[C@@H]3[C@@H]([C@H]([C@@H]([C@H](O3) CN) O) O) N) N 
 InChI InChI=1S/C18H37N5O10/c19-2-6-11 (26) 12 (27) 9 (23) 17 (30-6) 32-15-4 (20) 1-5 (21) 16 (14 (15) 29) 33-18-13 (28) 8 (22) 10 (25) 7 (3-24) 31-18/h4-18,24-29H,1-3,19-23H2/t4-,5+,6+,7+,8-,9+,10+,11+,12+,13+,14-,15+,16-,17+,18+/m0/s1 Y Key:SKKLOUVUUNMCJE-FQSMHNGLSA-N Y 
  7Y (what is this?)  (verify)
 สารานุกรมเภสัชกรรม
บีกานามัยซิน หรือ กานามัยซิน บี (INN, อังกฤษ: Bekanamycin หรือ Kanamycin B หรือ Amino-deoxy-Kanamycin) เป็นยาปฏิชีวนะชนิดหนึ่งในกลุ่มอะมิโนไกลโคไซด์ ที่ได้จากธรรมชาติ ผลิตได้จากสายพันธุ์ที่กลายพันธุ์ของเชื้อแบคทีเรีย Streptomyces kanamyceticus โดยบีกานามัยซินจะออกฤทธิ์ฆ่าเชื้อแบคทีเรียในวงศ์เอนเทอร์โรแบคทีเรียซีอี ได้แก่ สกุลเอสเชอริเชีย, สกุลเคลบซิลลา, สกุลซัลโมเนลลา, สกุลชิเกลลา และสกุลโปรตีอัส ยานี้มีคุณสมบัติทางกายภาพและชีวภาพที่เหมือนกันกับกานามัยซิน ทั้งโครงสร้างโมเลกุล, ขอบเขตการออกฤทธิ์, และเภสัชจลนศาสตร์
เภสัชพลนศาสตร์

บีกานามัยซินถูกดูดซึมได้น้อยมากในทางเดินอาหาร ความเข้มข้นของยาสูงสุดในลำไส้หลังการได้รับยาในรูปแบบรับประทานอยู่ที่ประมาณ 170 – 350 mg/g
ความปลอดภัย > การเกิดพิษ

ผลการทดลองพบว่าความเข้มข้นของบีกานามัยซินรูปแบบฉีดเข้ากล้ามเนื้อที่มีผลฆ่าหนูทดลองร้อยละ 50 ของหนูทดลองทั้งหมด (Lethal dose 50%; LD50)  คือ 110.5 และ 192 mg/kg ในหนูทดลองขนาดเล็ก (mice) และหนูทดลองขนาดใหญ่ (rat) ตามลำดับ ส่วน LD50 ของบีกานามัยซินรูปแบบรับประทานต่อหนูทดลองทั้งสองกลุ่มมีค่ามากกว่า 6000 mg/kg
ความปลอดภัย > ข้อห้ามใช้

บีกานามัยซิน ซัลเฟต มีข้อห้ามใช้ในผู้ป่วยที่มีภาวะความผิดปกติต่อไปนี้; ระบบทางเดินอาหารอุดตัน, ภาวะที่ทางเดินอาหารมีการบีบตัวน้อยกว่าปกติ, ผู้ที่มีการดูดซึมสารอาหารผิดปกติ, ภาวะไตวาย หากผู้ป่วยที่ได้รับยาบีกานามัยซินมีอาการและ/หรืออาการแสดงที่บ่งบอกได้ถึงการเกิดพิษต่อระบบการได้ยินและ/หรือต่อไตควรพิจารณาหยุดการใช้ยานี้ในผู้ป่วยดังกล่าวทันที
ควรหลีกเลี่ยงการใช้ยานี้ร่วมกับยาอื่นที่ก่อให้เกิดพิษต่อการได้ยินและไตเหมือนกัน เช่น ยาปฏิชีวนะอื่นในกลุ่มอะมิโนไกลโคไซด์, กรดอีทาไครนิก เป็นต้น หากมีความจำเป็นต้องใช้ยาดังกล่าวร่วมกัน ต้องเฝ้าระวังและติดตามการเกิดอาการไม่พึงประสงค์ดังกล่าวอย่างใกล้ชิด
ความปลอดภัย > อาการไม่พึงประสงค์

อาการไม่พึงประสงค์จากการได้รับบีกานามัยซินที่เกิดขึ้นได้บ่อน ได้แก่ คลื่นไส้, อาเจียน, ท้องเสีย และผื่น ส่วนการเกิดพิษต่อการได้ยินและไตนั้นจะพบการเกิดได้ง่ายในผู้ป่วยที่มีการทำงานของตับผิดปกติในระดับรุนแรง
การใช้ประโยชน์ทางการแพทย์

บีกานามัยซินมีข้อบ่งใช้ในการรักษาการติดเชื้อในระบบทางเดินอาหารที่เกิดจากเชื้อแบคทีเรียที่ไวต่อยานี้ ทั้งแบบเฉียบพลันและเรื้อรัง โดยขนาดยาบีกานามัยซินในผู้ใหญ่ คือ 1 – 1.5 กรัมต่อวัน โดยสามารถเพิ่มขนาดยาต่อวันได้สูงสุดถึง 4 กรัม (60 มิลลิกรัม/น้ำหนักตัว 1 กิโลกรัม/วัน) และควรแบ่งยาให้วันละ 3 – 4 ครั้ง ในเด็กอายุ 2 – 12 ปี ขนาดยาที่แนะนำ คือ 40 มิลลิกรัม/น้ำหนักตัว 1 กิโลกรัม/วัน ส่วนการใช้ยานี้ในเด็กอ่อนและทารกนั้นควรพิจารณาใช้เมื่อมีความจำเป็นเร่งด่วนและไม่มียาปฏิชีวนะอื่นได้ผลในการรักษา แต่การใช้ยาในกลุ่มผู้ป่วยกลุ่มนี้ควรได้รับการติดตามแลดูจากแพทย์อย่างใกล้ชิด
บรรณานุกรม

Murase et al., J. Antibiot. 14A, 156, 1961
Cron et al., J. Am. Chem. Soc. 80, 4741, 1958
Murase, ibid. 14A, 367, 1961
Hichens, Rinehart, J. Am. Chem. Soc. 85, 1547, 1963
Umezawa et al., Bull. Chem. Soc. Japan 39, 1244, 1966
Suzuki et al., J. Antibiot. 23, 99, 1970
Zeltser et al., Antibiotiki 19, 552, 1974
F. Di Nola et al., Minerva Med. 70, 1803, 1979
A. Guerrieri et al., Clin. Med. 82, 25, 1975
P.J. Claes et al. in Analytical Profiles of Drug Substances, vol. 6, K. Florey, ed., Academic Press, New York, pag. 259, 1977
อำเภอสวนผึ้ง

| อำเภอสวนผึ้ง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Suan Phueng
คำขวัญ: สาวกะเหรี่ยงเคียงถิ่นตะนาวศรี ลำภาชีแก่งส้มแมวแนวหินผา ธารน้ำร้อนบ่อคลึงตรึงติดตา น้ำผึ้งป่าหวานซึ้งติดตรึงใจ
แผนที่จังหวัดราชบุรี เน้นอำเภอสวนผึ้ง
พิกัด: 13°32′36″N 99°20′24″E﻿ / ﻿13.54333°N 99.34000°E﻿ / 13.54333; 99.34000
ประเทศ:  ไทย
จังหวัด: ราชบุรี
พื้นที่
 • ทั้งหมด: 1,005.08 ตร.กม. (388.06 ตร.ไมล์)
ประชากร (2566)
 • ทั้งหมด: 55,200 คน
 • ความหนาแน่น: 54.92 คน/ตร.กม. (142.2 คน/ตร.ไมล์)
รหัสไปรษณีย์ : 70180
รหัสภูมิศาสตร์: 7003
ที่ตั้งที่ว่าการ: ที่ว่าการอำเภอสวนผึ้ง เลขที่ 1 หมู่ที่ 1 ถนนราชบุรี-ผาปก ตำบลสวนผึ้ง อำเภอสวนผึ้ง จังหวัดราชบุรี 70180
 ส่วนหนึ่งของสารานุกรมประเทศไทย
สวนผึ้ง เป็นอำเภอหนึ่งของจังหวัดราชบุรี มีชายแดนติดต่อกับประเทศเพื่อนบ้านใกล้ที่สุดจากระยะทางจากเมืองหลวง เป็นอำเภอที่มีแนวเขตติดต่อกับประเทศพม่ายาวที่สุดในจังหวัด และเป็นอำเภอศูนย์กลางการท่องเที่ยวและแหล่งวัฒนธรรมสำคัญของจังหวัด มีแม่น้ำสายสำคัญคือแม่น้ำภาชีตัดผ่านอำเภอยาวประมาณ 70 กิโลเมตรไหลจากทิศใต้ไปทิศเหนือ ประชากรส่วนใหญ่ราวร้อยละ 90 เป็นชาวไทยเชื้อสายกะเหรี่ยงและชาวมอญที่อยู่ตามแนวตะเข็บชายแดน อำเภอสวนผึ้งมีสถานที่พักตากอากาศและสถานที่ท่องเที่ยวหลายแห่ง ตลอดจนมีป่านานาพรรณที่ให้เข้าไปศึกษาหาความรู้ได้ แนวเทือกเขาตะนาวศรีแถบนี้ บนพื้นดินไม่เพียงมีป่าไม้อุดมสมบูรณ์เท่านั้น ใต้พื้นดินยังเป็นแหล่งแร่ดีบุกและวุลแฟรมอันสมบูรณ์อีกด้วย ในอดีตยังมีอุตสาหกรรมเหมืองแร่กระจายไปทั่วพื้นที่บริเวณนี้อย่างมาก
ที่ตั้งและอาณาเขต

อำเภอสวนผึ้งตั้งอยู่ทางทิศตะวันตกของจังหวัด มีอาณาเขตติดต่อกับพื้นที่การปกครองข้างเคียงต่อไปนี้
ทิศเหนือ ติดต่อกับอำเภอด่านมะขามเตี้ย (จังหวัดกาญจนบุรี)
ทิศตะวันออก ติดต่อกับอำเภอจอมบึงและอำเภอบ้านคา
ทิศใต้ ติดต่อกับอำเภอบ้านคา
ทิศตะวันตก ติดต่อกับภาคตะนาวศรี (ประเทศพม่า)
ประวัติ

อำเภอสวนผึ้ง เดิมเป็นตำบลสวนผึ้ง ขึ้นอยู่กับอำเภอจอมบึง จังหวัดราชบุรี ได้อนุมัติให้ตั้งกิ่งอำเภอสวนผึ้งขึ้นเมื่อวันที่ 21 ตุลาคม พ.ศ. 2517 และได้เปิดบริการประชาชนเมื่อวันที่ 15 พฤศจิกายน พ.ศ. 2517
ที่มาของคำว่า "สวนผึ้ง" มาจากพื้นที่โดยทั่วไปของอำเภอซึ่งมีสภาพแวดล้อมประกอบด้วยธรรมชาติ ป่าไม้ เทือกเขา และมีต้นไม้ชนิดหนึ่ง เป็นต้นไม้ที่มีสีขาวนวล ไม่มีเปลือกกะเทาะหรือลอกให้เห็น ที่สำคัญคือจะมีผึ้งจำนวนมากมาอาศัยทำรังบนต้นไม้ชนิดนี้เท่านั้น ชาวบ้านจึงเรียกต้นไม้ต้นนั้นว่า "ต้นผึ้ง" และได้กลายเป็นชื่ออำเภอในปัจจุบัน
วันที่ 6 มิถุนายน 2515 ตั้งตำบลป่าหวาย และตำบลบ้านบึง แยกออกจากตำบลสวนผึ้ง
วันที่ 5 พฤศจิกายน 2517 แยกพื้นที่ตำบลสวนผึ้ง ตำบลป่าหวาย และตำบลบ้านบึง อำเภอจอมบึง มาตั้งเป็น กิ่งอำเภอสวนผึ้ง ขึ้นกับอำเภอจอมบึง
วันที่ 6 พฤศจิกายน 2522 ตั้งตำบลท่าเคย แยกออกจากตำบลป่าหวาย
วันที่ 23 กันยายน 2523 ตั้งตำบลบ้านคา แยกออกจากตำบลบ้านบึง
วันที่ 31 มีนาคม 2526 ยกฐานะจากกิ่งอำเภอสวนผึ้ง อำเภอจอมบึง เป็น อำเภอสวนผึ้ง
วันที่ 25 กันยายน 2527 ตั้งตำบลหนองพันจันทร์ แยกออกจากตำบลบ้านคา
วันที่ 11 มีนาคม 2529 จัดตั้งสุขาภิบาลสวนผึ้ง ในท้องที่บางส่วนของตำบลสวนผึ้ง และจัดตั้งสุขาภิบาลบ้านชัฎป่าหวาย ในท้องที่บางส่วนของตำบลป่าหวาย และตำบลท่าเคย
วันที่ 1 สิงหาคม 2531 ตั้งตำบลตะนาวศรี แยกออกจากตำบลสวนผึ้ง
วันที่ 1 กรกฎาคม 2540 แยกพื้นที่ตำบลบ้านคา ตำบลบ้านบึง และตำบลหนองพันจันทร์ อำเภอสวนผึ้ง มาตั้งเป็น กิ่งอำเภอบ้านคา ขึ้นกับอำเภอสวนผึ้ง
วันที่ 25 พฤษภาคม 2542 ยกฐานะจากสุขาภิบาลสวนผึ้ง และสุขาภิบาลบ้านชัฎป่าหวาย เป็นเทศบาลตำบลสวนผึ้ง และเทศบาลตำบลบ้านชัฎป่าหวาย
วันที่ 8 กันยายน 2550 ยกฐานะจากกิ่งอำเภอบ้านคา อำเภอสวนผึ้ง เป็น อำเภอบ้านคา
การแบ่งเขตการปกครอง > การปกครองส่วนภูมิภาค

อำเภอสวนผึ้งแบ่งพื้นที่การปกครองออกเป็น 4 ตำบล 37 หมู่บ้าน
| 0 | 1 | 2 | 3 |
| --- | --- | --- | --- |
| 1. | สวนผึ้ง |  | (Suan Phueng) |
| 2. | ป่าหวาย |  | (Pa Wai) |
| 3. | ท่าเคย |  | (Tha Khoei) |
| 4. | ตะนาวศรี |  | (Tanao Si) |
การแบ่งเขตการปกครอง > การปกครองส่วนท้องถิ่น

ท้องที่อำเภอสวนผึ้งประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลบ้านชัฏป่าหวาย ครอบคลุมพื้นที่บางส่วนของตำบลป่าหวายและตำบลท่าเคย
เทศบาลตำบลสวนผึ้ง ครอบคลุมพื้นที่บางส่วนของตำบลสวนผึ้ง
องค์การบริหารส่วนตำบลสวนผึ้ง ครอบคลุมพื้นที่ตำบลสวนผึ้ง (นอกเขตเทศบาลตำบลสวนผึ้ง)
องค์การบริหารส่วนตำบลป่าหวาย ครอบคลุมพื้นที่ตำบลป่าหวาย (นอกเขตเทศบาลตำบลบ้านชัฏป่าหวาย)
องค์การบริหารส่วนตำบลท่าเคย ครอบคลุมพื้นที่ตำบลท่าเคย (นอกเขตเทศบาลตำบลบ้านชัฏป่าหวาย)
องค์การบริหารส่วนตำบลตะนาวศรี ครอบคลุมพื้นที่ตำบลตะนาวศรีทั้งตำบล
สถานที่ท่องเที่ยว

โป่งยุบ
ธารน้ำร้อนบ่อคลึง
อุทยานธรรมชาติวิทยา
น้ำตกเก้าโจนหรือน้ำตกเก้าชั้น
น้ำตกบ้านบ่อหวี
น้ำตกผาแดง (เขากระโจม)
แก่งส้มแมว (สวนป่าสิริกิติ์)
พิพิธภัณฑ์ภโวทัยหรือสวนภูมิปัญญาชาวบ้าน
น้ำพุร้อนโป่งกระทิง
สำนักสงฆ์หินสูง
ตลาดโอ๊ะป่อย
ตลาดเฌอซี๊ญ่า (ตลาดไกวเปล)
ตลาดบ้านมอญห้วยน้ำใส
ตลาดหินหล่น
ตลาดทุ่งเจดีย์
จุดชมวิวเขากระโจม
จุดชมวิวห้วยคอกหมู
จุดชมวิวเขาแหลม
จุดชมวิวเขาสวรรค์ สวนผึ้ง
เดอะ ซีนเนอรี่ วินเทจ ฟาร์ม
อัลปาก้าฮิลล์
บ้านหอมเทียน
เวเนโต้ สวนผึ้ง
น้ำตกเก้าโจนหรือน้ำตกเก้าชั้น
ธารน้ำร้อนบ่อคลึง
แก่งส้มแมว
บุช (วงอังกฤษ)

| บุช |
| --- | --- |
บุชแสดงที่รัฐเท็กซัส เมื่อปี 2011
ข้อมูลพื้นฐาน
รู้จักในชื่อ: Bushx Future Primitive Bush with Gavin Rossdale
ที่เกิด: ลอนดอน สหราชอาณาจักร
แนวเพลง: Post-grunge grunge hard rock alternative rock
ช่วงปี: 1992–2002 2010–present
ค่ายเพลง: Entertainment One Kirtland SPV Atlantic Trauma Interscope Zuma Rock

สมาชิก:  Gavin Rossdale  Robin Goodridge  Chris Traynor  Corey Britz 
อดีตสมาชิก:  Nigel Pulsford  Dave Parsons 

เว็บไซต์: www.bushofficial.com
บุช (อังกฤษ: Bush) เป็นวงร็อกอังกฤษ ก่อตั้งที่กรุงลอนดอน ประเทศอังกฤษ เมื่อปี ค.ศ. 1992 สมาชิกวงปัจจุบันได้แก่ นักร้องนำและกีตาร์จังหวะ เกวิน รอสส์เดล, กลอง รอบิน กูดริดจ์, กีตาร์นำ คริส เทรย์เนอร์ และเบส คอรีย์ บริดซ์
ปี 1994 บุชประสบความสำเร็จหลังจากออกอัลบัมชุดแรก Sixteen Stone ซึ่งได้รับการยืนยันแผ่นเสียงทองคำขาว 6 ชุดจาก RIAA ถือเป็นหนึ่งในวงร็อกที่ประสบความสำเร็จด้านยอดขายที่สุดในคริสต์ทศวรรษ 1990 โดยมียอดขายมากกว่า 10 ล้านชุดในสหรัฐ และ 20 ล้านชุดทั่วโลก วงประสบความสำเร็จในสหรัฐ มากกว่าประสบความสำเร็จที่บ้านเกิดของตัวเองเสียอีก ที่บ้านเกิดประสบความสำเร็จเพียงเล็กน้อยเท่านั้น บุชมีซิงเกิลติดท็อป 10 บนชาร์ต บิลบอร์ด ร็อก หลายเพลง และมีอัลบั้มอันดับ 1 ชื่อชุด Razorblade Suitcase ในปี 1996 วงแตกในปี 2002 แล้วกลับมาตัวใหม่ในปี 2010 และออกอัลบัมอีก 3 ชุด คือ The Sea of Memories (2011), Man on the Run (2014) และ Black and White Rainbows (2017)
บีเอ็มเอ็กซ์

การแข่งขันจักรยานวิบาก ที่ยูโรเปียนบีเอ็มเอ็กซ์แชมเปียนชิป ปี 2005 ที่ฝรั่งเศส
บีเอ็มเอ็กซ์ (อังกฤษ: BMX หรือ Bicycle Motocross หรือ Bicross) หรือจักรยานวิบาก มักมีขนาดล้อที่ 20 นิ้ว มีการแข่งขันที่เรียกว่า บีเอ็มเอ็กซ์เรสซิง และยังมีการแสดงท่าทางผาดโผนที่เรียกว่า ฟรีสไตล์ ที่ประกอบด้วย 5 ท่าคือ สตรีท ,พาร์ก ,เวิร์ต ,เดิร์ท และ แฟลตแลนด์ เป็นการแสดงเทคนิคท่าทางต่าง ๆ บนที่ต่าง ๆ  ที่แตกต่างกัน
ประวัติบีเอ็มเอ็กซ์

บีเอ็มเอ็กซ์เมื่อปี พ.ศ. 2513 เกิดขึ้นในรัฐแคลิฟอร์เนีย ประเทศสหรัฐอเมริกา โดยเกิดขึ้นมาเพื่อให้เด็ก ๆ ที่ไม่มีเงินมากพอที่จะซื้อรถมอเตอร์ไซค์วิบากมาฝึก  ใช้จักรยานฝึกซ้อมในสนามดินที่สร้างกันเอง จนมีการแข่งขันชิงแชมป์โลกที่แรกเมื่อปี  พ.ศ. 2525
บีเอ็มเอ็กซ์ เป็นที่นิยมมากในอังกฤษ ผู้ชนะจะมีชื่อเสียงมาก
สำหรับในเมืองไทยการขี่ bmx ประเภท racing จะนักกีฬากลุ่มเดียวกันกับนักกีฬาเสือภูเขา bmx ประเภท freestyle หรือ flatland จะพอมีอยู่บ้างตามหัวเมืองใหญ่ๆ เช่น กทม. ขอนแก่น, เชียงใหม่
บียอนเซ่ (อัลบั้ม)

บียอนเซ่ (อังกฤษ: Beyoncé) เป็นสตูดิโออัลบั้มลำดับที่ 5 ของนักร้องชาวอเมริกัน บียอนเซ่ เปิดตัวในช่วงเช้าของวันที่ 13 ธันวาคม ค.ศ. 2013 โดยพาร์กวูดเอ็นเตอร์เทนเมนต์และโคลัมเบียเรเคิดส์อย่างเซอร์ไพร์ส โดยพัฒนาเป็นอัลบั้มภาพ ทุกเพลงมาพร้อมกับภาพยนตร์สั้นที่ไม่ได้อยู่เส้นเดียวกัน แสดงให้เห็นถึงแนวคิดทางดนตรีที่เกิดขึ้นระหว่างการผลิต ความปรารถนาของบียอนเซ่ที่ยืนยันเสรีภาพทางศิลปะอย่างเต็มที่ของเธอเป็นแรงบันดาลใจสำหรับเนื้อหาที่มืดมน และเป็นส่วนตัว ซึ่งรวมเอาประเด็นสตรีนิยม เรื่องเพศ การมีคู่สมรสคนเดียว มาตรฐานความงาม ปัญหาความสัมพันธ์ และการวิพากษ์ระบบทุนนิยม อัลบั้มเปิดตัวในวันศุกร์ซึ่งท้าทายการเปิดตัวในวันอังคารที่เป็นมาตรฐานในเวลานั้น บียอนเซ่และการเปิดตัวมักให้เครดิตกับการคิดค้นคำจำกัดความสมัยใหม่ของอัลบั้มภาพ นิยมกลยุทธ์การออกอัลบั้มแบบเซอร์ไพรส์ และยั่วยุสมาพันธ์ผู้ผลิตสิ่งบันทึกเสียงระหว่างประเทศให้เปลี่ยนวันในสัปดาห์ที่จะปล่อยเพลงทั่วโลกตั้งแต่วันอังคารถึงวันศุกร์
การบันทึกเพลงครั้งแรกของอัลบั้มเริ่มต้นขึ้นในนครนิวยอร์กซึ่งบียอนเซ่ได้เชิญโปรดิวเซอร์และนักแต่งเพลงมาอาศัยอยู่กับเธอเป็นเวลาหนึ่งเดือน ในระหว่างการออกทัวร์ในปีถัดมา อัลบั้มเปลี่ยนไปเมื่อเธอคิดที่จะสร้างภาพประกอบให้กับเพลงและกลับมาบันทึกเสียงอีกครั้งกับโปรดิวเซอร์อิเล็กทรอนิกส์และนักดนตรีร็อก บูตส์ การร่วมงานกันของพวกเขานำไปสู่เนื้อหา แนวทดลองที่มีเสียงมากขึ้น ซึ่งผสมผสานระหว่างอาร์แอนด์บีร่วมสมัยกับดนตรีอิเล็กทรอนิกส์และโซล ตลอดช่วงเวลานี้ เพลงและวิดีโอของอัลบั้มถูกแต่งขึ้นอย่างเป็นความลับ เนื่องจากบียอนเซ่วางแผนปล่อยเพลงที่ไม่คาดคิด
บียอนเซ่เปิดตัวแบบดิจิทัลบนร้านไอทูนส์โดยไม่มีการประกาศหรือการประชาสัมพันธ์ล่วงหน้า และเปิดตัวที่อันดับหนึ่งในบิลบอร์ด 200 ของสหรัฐทำให้บียอนเซ่ติดอันดับหนึ่งในชาร์ตอัลบั้มอันดับหนึ่งติดต่อกันเป็นลำดับที่ 5 อัลบั้มขายได้มากกว่า 617,000 ชุดในสหรัฐอเมริกาและ 828,773 ชุดทั่วโลกในสามวันแรกของการขาย กลายเป็นอัลบั้มที่ขายเร็วที่สุดในประวัติศาสตร์ของร้านไอทูนส์ จากข้อมูลของสมาพันธ์อุตสาหกรรมเครื่องเล่นแผ่นเสียงนานาชาติ (IFPI) บียอนเซเป็นอัลบั้มที่ขายดีที่สุดอันดับที่ 10 ของโลกในปี ค.ศ. 2013 อัลบั้มนี้ออกใหม่ในเดือนพฤศจิกายน ค.ศ. 2014 โดยเป็นส่วนหนึ่งของรุ่นแพลตตินัมพร้อมกับการเล่นเพลงใหม่เพิ่มเติมและมียอดขายมากกว่า 5 ล้านชุดทั่วโลก ส่วนหนึ่งของอัลบั้มได้รับการประชาสัมพันธ์ในเดอะมิสซิซคาร์เตอร์โชว์เวิลด์ทัวร์ในช่วงปี ค.ศ. 2014
บียอนเซ่ได้รับเสียงชื่นชมอย่างมากจากนักวิจารณ์เมื่อเปิดตัว ซึ่งชื่นชมในด้านการผลิต การสำรวจเรื่องเพศ การแสดงเสียง ตลอดจนกลยุทธ์การออกอัลบั้มแบบเซอร์ไพรส์ซึ่งต่อมาศิลปินหลายคนก็เลียนแบบ ในปี ค.ศ. 2020 บียอนเซอยู่ในอันดับที่ 81 ในรายชื่อ 500 อัลบั้มที่ยิ่งใหญ่ที่สุดตลอดกาลของโรลลิงสโตน
รายการเพลง

เครดิตดัดแปลงจากบันทึกย่อของ บียอนเซ
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "Pretty Hurts" | Joshua Coleman Sia Furler Beyoncé Knowles | Ammo Knowles | 4:17 |
| 2. | "Haunted" (contains hidden track "Ghost") | Boots Knowles | Boots Knowles | 6:09 |
| 3. | "Drunk in Love" (featuring Jay-Z) | Noel Fisher Knowles Shawn Carter Andre Eric Proctor Rasool Díaz Brian Soko Timothy Mosley Jerome Harmon | Detail The Order Knowles Timbaland Harmon Boots | 5:23 |
| 4. | "Blow" | Pharrell Williams Knowles James Fauntleroy Mosley Harmon Justin Timberlake Terius Nash | Williams Knowles Timbaland Harmon | 5:09 |
| 5. | "No Angel" | Caroline Polachek Knowles Fauntleroy | Polachek Knowles Patrick Wimberly Fauntleroy Boots | 3:48 |
| 6. | "Partition" (contains hidden track "Yoncé") | Nash Knowles Timberlake Mosley Harmon Dwane Weir Mike Dean | Timbaland Harmon Timberlake Knowles Key Wane Dean Boots | 5:19 |
| 7. | "Jealous" | Fisher Knowles Proctor Díaz Soko Boots Lyrica Anderson | Detail The Order Knowles Boots Hit-Boy HazeBanga Proctor | 3:04 |
| 8. | "Rocket" | Miguel Jontel Pimentel Knowles Timberlake Mosley Harmon Fauntleroy | Timbaland Knowles Harmon | 6:31 |
| 9. | "Mine" (featuring Drake) | Noah Shebib Aubrey Drake Graham Knowles Jordan Kenneth Cooke Ullman Sidney Brown Weir | Shebib Majid Jordan Brown | 6:18 |
| 10. | "XO" | Nash Ryan Tedder Knowles | The-Dream Tedder Knowles Hit-Boy HazeBanga | 3:35 |
| 11. | "Flawless" (featuring Chimamanda Ngozi Adichie) | Nash Knowles Chauncey Hollis Rey Reel Music Rashad Muhammad | Hit-Boy Knowles Rey Reel Music HazeBanga Boots | 4:10 |
| 12. | "Superpower" (featuring Frank Ocean) | Williams Frank Ocean Knowles | Williams Boots | 4:36 |
| 13. | "Heaven" | Boots Knowles | Boots Knowles | 3:50 |
| 14. | "Blue" (featuring Blue Ivy) | Boots Knowles | Boots Knowles | 4:26 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 66:35 |
| ลำดับ | ชื่อเพลง | ผู้กำกับ | ยาว |
| --- | --- | --- | --- |
| 1. | "Pretty Hurts" | Melina Matsoukas | 7:04 |
| 2. | "Ghost" | Pierre Debusschere | 2:31 |
| 3. | "Haunted" | Jonas Åkerlund | 5:21 |
| 4. | "Drunk in Love" (featuring Jay-Z) | Hype Williams | 6:21 |
| 5. | "Blow" | Williams | 5:25 |
| 6. | "No Angel" | @lilinternet | 3:53 |
| 7. | "Yoncé" | Ricky Saiz | 2:02 |
| 8. | "Partition" | Jake Nava | 3:49 |
| 9. | "Jealous" | Beyoncé Francesco Carrozzini Todd Tourso | 3:26 |
| 10. | "Rocket" | Beyoncé Ed Burke Bill Kirstein | 4:30 |
| 11. | "Mine" (featuring Drake) | Debusschere | 4:59 |
| 12. | "XO" | Terry Richardson | 3:35 |
| 13. | "Flawless" (featuring Chimamanda Ngozi Adichie) | Nava | 4:12 |
| 14. | "Superpower" (featuring Frank Ocean) | Åkerlund | 5:24 |
| 15. | "Heaven" | Beyoncé Tourso | 3:55 |
| 16. | "Blue" (featuring Blue Ivy) | Beyoncé Burke Kirstein | 4:35 |
| 17. | "Credits" |   | 2:34 |
| 18. | "Grown Woman" (bonus video) | Nava | 4:24 |
| ความยาวทั้งหมด: | ความยาวทั้งหมด: | ความยาวทั้งหมด: | 78:00 |
หมายเหตุ
^[a]  หมายถึงผู้ผลิตร่วม
^[b]  หมายถึงผู้ผลิตเพิ่มเติม
แหล่งข้อมูลอื่น

Official website
| ด ค กบียอนเซ่ |
| --- | --- |
 รางวัลและการเสนอชื่อ  ผลงานเพลง  เพลง  การแสดงสด  วิดีโอ 
สตูดิโออัลบั้ม:  เดนเจอรัสลีอินเลิฟ  บี'เดย์  ไอแอม... ซาชาเฟียร์ส  4  บียอนเซ (แพลทินัมอิดิชัน)  เลมอนเนด  เรอแนซ็องส์  คาวบอยคาร์เตอร์ 
อัลบั้มทำร่วมกับศิลปินอื่น:  เอฟรีติงอิสเลิฟ (กับเจย์-ซี ในชื่อเดอะคาร์เตอร์) 
อัลบั้มซาวด์แทร็ก:  เดอะไลออนคิง: เดอะกิฟต์ 
อีพี:  ทรูสตาร์: อะไพรเวทเพอร์ฟอร์แมนซ์  อีร์เรเอมปลาซาเบล  อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส  ฮีต  4: เดอะรีมิกซ์  มอร์โอนลี 
การเผยแพร่ไลฟ์และวิดีโอ:  ไลฟ์แอตเวมเบล์ย  ดิอัลติเมทเพอร์ฟอร์เมอร์  บี'เดย์แอนโทโลจีวิดีโออัลบั้ม  เดอะบียอนเซ่เอกซ์พีเรียนส์ไลฟ์  อโบฟแอนด์บียอนเซ่ - วิดีโอคอลเลกชัน  ไอแอม... ยัวร์: แอนอินติเมทเพอร์ฟอร์แมนซ์แอตเพอร์ฟอร์แมนซ์ลาสเวกัส  ไอแอม... เวิลด์ทัวร์  ไลฟ์แอตโรสแลนด์: เอเลเมนต์สออฟ 4  ไลฟ์อินแอตแลนติกซิตี  ไลฟ์  โฮมคัมมิง: เดอะไลฟ์อัลบั้ม 
ทัวร์คอนเสิร์ต:  เดนเจอรัสลีอินเลิฟทัวร์  เวอร์ริซอนเลดีส์เฟิสต์ทัวร์  เดอะบียอนเซ่เอกซ์พีเรียนส์  ไอแอม... เวิลด์ทัวร์  เดอะมิสซิซคาร์เตอร์โชว์เวิลด์ทัวร์  ออนเดอะรันทัวร์  เดอะฟอร์แมชันเวิลด์ทัวร์  ออนเดอะรันทูทัวร์  เรอแนซ็องส์เวิลด์ทัวร์ 
คอนเสิร์ตและเรสซิเดนส์:  ไอแอม... ยัวร์ส  4 อินติเมทไนต์สวิทบียอนเซ่  รีวัลพรีเซนส์: บียอนเซ่ไลฟ์  โคเชลลาเพอร์ฟอร์แมนซ์ 2018  ดูไบเพอร์ฟอร์แมนซ์ 2023 
ภาพยนตร์และโทรทัศน์:  การแสดงช่วงพักครึ่งในซูเปอร์โบวล์ครั้งที่ 47  ไลฟ์อิสบัตอะดรีม  ออนเดอะรันทัวร์: บียอนเซ่แอนด์เจย์-ซี  การแสดงช่วงพักครึ่งในซูเปอร์โบวล์ครั้งที่ 50  บียอนเซ่: เลมอนเนด  โฮมคัมมิง  บียอนเซ่พรีเซนส์: เมกกิงเดอะกิฟต์  แบล็กอีสคิง 
ธุรกิจ:  เฮาส์ออฟเดเรออน  ฮีต  ฮีตรัช  พอลส์  ไรส์  ทิเดล  ไอวีพาร์ก 
เพลงประกอบที่เกี่ยวข้อง:  เดอะไฟท์ติงเทมป์เทชัน ซาวด์แทร็ก  ดรีมเกิร์ลส์ ซาวด์แทร็ก  คาดิลแลคเรเคิดส์ ซาวด์แทร็ก  เดอะไลออนคิง 2019 ซาวด์แทร็ก 
ครอบครัว:  เจย์-ซี (สามี)  บลู ไอวี คาร์เตอร์ (ลูกสาว)  แมธธิว โนลส์ (พ่อ)  ทีนา โนวส์ (แม่)  โซแลงจ์ โนวส์ (น้องสาว)  แองเจลา เบย์ยินซ์ (ลูกพี่ลูกน้อง) 
บทความที่เกี่ยวข้อง:  พาร์กวูดเอ็นเตอร์เทนเมนต์  เดอะคาร์เตอร์  เดสทินีส์ไชลด์  เซรินา เอเคอร์ส  เทเรซา ลาบาร์เบรา ไวตส์  แฟรงก์ แกตสัน จูเนียร์  แอชลีย์ เอเวอเรตต์  ริกกี ลอว์สัน  บีบี แมกกิล  ทรูสตาร์  เลตส์มูฟ! แฟลชเวิร์กเอาต์  สแคปเทีย บียอนเซ่  เอฟรีบอดีอิสฟลอเลส 
   หมวดหมู่
บีจิวเวลด์ ทวิสต์

| บีจิวเวลด์ ทวิสต์ |
| --- | --- |
ผู้พัฒนา: ป็อปแคปเกมส์ กริปโทไนต์เกมส์ (ร่วมผลิตเกมสำหรับรุ่น DS)
ผู้จัดจำหน่าย: ป็อปแคปเกมส์
ออกแบบ: Jason Kapalka Brian Fiete
แต่งเพลง: Peter Hajba, Phillipe Charon
ชุด: บีจิวเวลด์
เอนจิน: PopCap Games Framework
เครื่องเล่น: วินโดวส์, Java ME, โทรศัพท์, Zeebo, แฟลช, นินเทนโด DS, นินเทนโด DSi (DSiWare), Symbian^3
วางจำหน่าย: 27 ตุลาคม ค.ศ.2008 (วินโดวส์) 30 พฤศจิกายน ค.ศ.2009 (เบราว์เซอร์) 7 พฤษภาคม ค.ศ.2009 (โทรศัพท์) 14 ธันวาคม ค.ศ.2009 (DSiWare) 19 มกราคม ค.ศ.2010 (นินเทนโด DS)
แนว: ปรืศนา
รูปแบบ: คนเดียว
บีจิวเวลด์ ทวิสต์ (อังกฤษ: Bejeweled Twist) เป็นเกมปริศนาของซีรีส์เกมบีจิวเวลด์ ผลิตและเผยแพร่ในวันที่ 27 ตุลาคม ค.ศ. 2008 โดยป็อปแคปเกมส์
วิธีเล่น

ผู้เล่นจะจับคู่อัญมณีด้วยวิธีหมุนตามเข็มนาฬิกา ซึ่งต่างจากรุ่นอื่นที่ต้องสลับระหว่างสองอัญมณี. และใช่ว่าทุกครั้งที่หมุนจะทำให้เกิดคู่เสมอไป ถ้าผู้เล่นทำภารกิจพิเศษสำเร็จ โดยการหมุนให้ตรงตามรูปแบบ จะทำให้จำนวนขีดเพิ่มขึ้น และทำลายอัญมณีที่ไม่ดีหนึ่งอัน (หรือถ้าไม่มี มันจะเพิ่มจำนวนขีดขึ้นอีก) เกมนี้มีโหมดเกมที่แตกต่างกัน ได้แก่.
วิธีเล่น > คลาสสิก

ผู้เล่นต้องจับคู่อัญมณีเพื่อเติมบาร์ที่อยู่ด้านซ้ายของหน้าจอ เมื่อบาร์เต็มแล้ว ผู้เล่นจะวาร์ปไปด่านต่อไป เกมจะจบลงเมื่อระเบิดหรือดูมเจ็ม (Doom Gem) นับถอยหลังถึงศูนย์แล้วระเบิดทำลายกระดานและยานอวกาศ
วิธีเล่น > เซน

คล้ายกับโหมดคลาสสิก แต่ไม่มีระเบิด, ตัวล็อก และดูมเจ็ม ซึ่งเป็นโหมดที่สามารถเล่นได้ไม่มีวันจบ และผู้เล่นจะไม่มีวันแพ้
วิธีเล่น > ท้าทาย

โหมดท้าทายจะปลดล็อกเมื่อผู้เล่นเก็บตำแหน่งถึงระดับ 3
โหมดท้าทายเป็นโหมดที่ผู้เล่นจะต้องชนะภารกิจในแต่ละดาวให้ได้ ถ้าผู้เล่นชนะภารกิจของดาวหนึ่ง ดาวถัดไปจะถูกปลดล็อก และจะได้รับดาว ดาวแต่ละดวงจะมีเจ็ดภารกิจซึ่งจะยากขึ้นเรื่อย ๆ หลังจากชนะภารกิจที่เจ็ดแล้ว ดาวนั้นจะเข้าโหมดคราส ซึ่งผู้เล่นจะต้องทำคะแนนให้สูงสุดภายในเวลา 3 นาที (ยกเว้นดาว Stratamax และ Survivor)
วิธีเล่น > บลิสต์

โหมดนี้จะปลดล็อกเมื่อผู้เล่นชนะด่าน 10 ในโหมดคลาสสิก
วิธีเล่นจะคล้ายกับโหมดคลาสสิก แต่จะจับเวลาให้เก็บคะแนนให้มากที่สุดภายในเวลา 5 นาที ส่วนในรุ่นเว็บจะอยู่ที่ 3 นาที เกมจะจบลงเมื่อระเบิดนับถอยหลังถึงศูนย์ หรือเมื่อเวลาลดลงถึงศูนย์
วิธีเล่น > ต่อสู้

โหมดต่อสู้เป็นโหมดที่มีในเครื่องเล่นนินเทนโด DS และ DSiWare ซึ่งเป็นโหมดที่คล้ายกับโหมดคลาสสิก แต่จะเป็นโหมดที่ผู้เล่นจะต้องต่อสู้กับอีกผู้เล่นหนึ่ง. ผู้เล่นสามารถส่งระเบิดไปให้ผู้เล่นอีกคนได้โดยการจับคู่อัญมณีเรียง 6 อัน ผู้เล่นคนไหนที่เติมท่อเต็มก่อนชนะ.
เสียง

เสียงของเกมผลิตโดยปีเตอร์ ฮัจบา นักดนตรีชาวฟินแลนด์ ที่รู้จักกันในชื่อเล่นว่า สกาเวน (Skaven) และฟิลิป แครอน ส่วนเสียงในเมนูและเกมถูกกล่าวโดยเคน แทมปลิน. และรุ่น Xbox 360 โดยลานี มิเนลลา.
แหล่งข้อมูลอื่น

Official Bejeweled Twist Homepage